Riskienhallintayhtiöt antoivat matkustusvaroituksen Helsinkiin itsenäisyyspäivän ”kahakoiden” takia – ”Karta uusnatseja” - Blogivirta.fi
Tänään on 23.08.2019 21:48 ja nimipäiviään viettävät: Signe, Varma ja Signhild. Käytämme EVÄSTEITÄ | MOBIILIVERSIO M.BLOGIVIRTA.FI
Fiktiivisiä keskusteluja:
» Lue blogi... Julkaistu: 02.12.2016 09:25 · Päivitetty: 14.08.2019 15:15
Kansainväliset riskienhallintayhtiöt varoittavat, että uusnatsien kulkue ja siihen liittyvä vastamielenosoitus voivat poikia kahakoita. Poliisi toppuuttelee uhkakuvien maalailua. KAHDEN kansainvälisen riskienhallintayhtiön, Control Risksin ja International SOS:in, muodostama yhteenliittymä on varoittanut asiakkaitaan Helsingissä itsenäisyyspäivänä järjestettävästä Pohjoismaisen vastarintaliikkeen (PVL) mielenosoituksesta sekä sen vastamielenosoituksesta. Esimerkiksi monikansallisia suuryrityksiä palvelevat konsulttifirmat lähettivät matkustusvaroituksensa torstaina. Muun muassa mobiilisovelluksen kautta välitetyssä viestissä neuvotaan välttämään 6. joulukuuta alueita, joissa PVL liikkuu Helsingissä. PVL on kansallissosialistinen uusnatsijärjestö. ”Suunnittele reittisi vältellen uusnatsien kokoontumista”, hälytyksessä sanotaan. Englanninkielisessä viestissä PVL:ää kutsutaan Finnish Resistance Movementiksi eli Suomen vastarintaliikkeeksi, jona ryhmä aiemmin tunnettiin. Alla suomennettuja otteita varoituksesta: ”Uusnatsistisen Suomen vastarintaliikkeen jäseniä kokoontuu kello 15.30 Hakaniemen torille, josta he marssivat kello 16 Johan Vilhelm Snellmanin patsaalle”, Control Risks ja International SOS ilmoittavat. VAROITUKSESSA MAINITAAN myös antifasistisen Varisverkoston, anarkistien A-ryhmän ja Helsingin Vasemmistonuorten järjestämä Helsinki ilman natseja -mielenosoitus. Se alkaa kello 14.30 Asema-aukiolta ja päättyy Senaatintorille. ”Pysyttele poissa mielenosoituksista, koska on mahdollista, että vastapuolet ottavat yhteen. Mielenosoituskulkueiden päätepisteet ovat lähellä toisiaan.” Tahattoman eksymisen mielenosoitusten keskelle ja toisaalta turhan pitkien kiertoreittien valinnan voi vinkkien mukaan välttää parhaiten siten, että kysyy kulkuohjeita suomalaisilta yhteyshenkilöiltä. Varoitusviesti sisältää konkreettisten ohjeiden lisäksi taustatietoa, kun esiin nostetaan Asema-aukiolla syksyllä tapahtunut väkivallanteko. ”PVL:n jäsentä epäillään miehen tappamisesta 10. syyskuuta Helsingissä järjestetyssä vastarintaliikkeen mielenosoituksessa”, konsultointiyhtiöt viestittävät. CONTROL RISKSIN ja International SOS:in tiedotusjohtaja Robert Walker kertoo HS:lle, että Helsingin mielenosoitukset on luokiteltu matalimmalle uhkatasolle. Kyse on siis lähinnä varotoimenpiteestä teemalla ”hyvä tietää”. ”Lähistöllä järjestettävä vastamielenosoitus nostaa kahakoiden mahdollisuutta. Vaikkakin tiedämme, että [Suomen] poliisi puuttuu herkästi levottomuuksiin”, Walker sanoo. Walkerin mukaan hänen edustamansa yhtiöt seuraavat jatkuvasti, minkälaisia mielenosoituksia on tulossa missäkin. Sen jälkeen niistä muodostetaan uhka-arvio ja ilmoitetaan asiakkaille riskin vaatimalla painokkuudella. ”Teemme tätä kaikille maille – olivatpa ne sitten missä päin maailmaa tahansa.” HELSINGIN POLIISILAITOKSEN hälytys- ja valvontayksikön johtaja, ylikomisario Seppo Kujala ei nosta Helsingin mielenosoituksia matkustusvaroituksen arvoisiksi. ”Kaupungissa on tuolloinkin turvallista liikkua”, Kujala sanoo. Kujala muistuttaa, että mielenosoittajien agendat ovat muualla kuin sivullisissa henkilöissä. Poliisi on myös saanut asianmukaiset ilmoitukset kummastakin mielenosoituksesta. Lisäksi Helsinki ilman natseja -mielenosoituksen järjestäjät ovat ilmoittaneet ennakkoon sitoutuvansa väkivallattomuuteen ja ilkivallattomuuteen, mitä edellytetään myös osallistujilta. PVL puolestaan kertoo nettisivuillaan neuvotelleensa oman kokoontumisensa käytännön järjestelyistä poliisin kanssa. ENNAKKOASETELMAT ovat siis ainakin poliisin näkökulmasta hyvät. ”Jos ei halua tällaisessa väkijoukossa olla, niin sitten kannattaa vähän väistää. Mutta eivät nämä väkijoukot niin isoja ole, että siitä joku ongelma yhtäkkiä syntyisi”, Kujala ennakoi. Helsingissä järjestetään itsenäisyyspäivänä myös useita muita mielenosoituksia ja tapahtumia. HS - Tervetuloa Fiktiivisten keskustelujen haastatteluun, ylikomisario Seppo Kujala. - Kiitos. - Kaksi riskienhallintayhtiötä ilmoittaa, että uusnatsien marssi on matkustusvaroituksen arvoinen. Mitä mieltä te olette? - Pötypuhetta. Kaupungissa on turvallista liikkua. - Ettekö pelkää, että itsenäisyyspäivänä tulee kahakoita? - En tietenkään. Agendat ovat muissa kuin sivullisissa henkilöissä. Jos ei halua sellaisessa väkijoukossa olla, niin sitten kannattaa vähän väistää. Mutta ei siitä tosiaan mitään ongelmia tule. Että jos sitten nyt natsi vähän lyö, niin sitten se on oma syy, mitäs meni alueelle jossa oli natseja. Semmoista se elämä joskus on. Joskus iskee vessahätä, joskus iskee natsi. - Ettekö koe, että on ongelmallista, että itsenäisyyspäivänä kadut ovat täynnä natseja? - No jos natsi pelottaa niin kis kis, älä mene sinne. Pysy sitten kotona. Kiva olla nössön kaveri. - Kiitos näistä kommenteista, ylikomisario. - Kiitos.
Avainsanat: arvio kansainvälinen kansainvälisen katu jäsen joulukuu johtaja itsenäisyyspäivä iskeä ilmoittaa hs herkkä helsinki hakaniemi haastattelu finnish esimerkki ennakko elämä control aukio asiakas asema koe kis kello kaveri kaupunki vastarintaliike valinta uusnatsi uhka tori tiedotusjohtaja teema tapahtuma syyskuu syy syksy suuryritys suomi suomalainen snellman sisältää seppo ryhmä robert poliisi poikia pohjoismainen ote ongelma ohje näkökulma nostaa natsi muualla mitä mielenosoitus marssia marssi liikkua kysyy kulkue kujala kotona kommentti nat sii nat saa yhtiö walker voi viesti